হিপ্পোলিটা
শাস্ত্রীয় গ্রীক পুরাণে, হিপ্পোলিটা ছিলেন গ্রীক যুদ্ধের দেবতা আরেস এবং আমাজনের রানী ওট্রেরার কন্যা, সেইসাথে অ্যান্টিওপ এবং মেলানিপের বোনও। তিনি তার বাবা আরেসের জোস্টার (কটিবন্ধ) পরিধান করতেন (এখানে গ্রীক শব্দ 'জোস্টার' পৌরণিক গ্রন্থ ইলিয়াড এবং অন্যান্য গ্রন্থেও পাওয়া যায় যার অর্থ "যুদ্ধের কোমরবন্ধ।" হিপ্পোলিটা হেরাক্লিস এবং থিসিউস উভয়ের পৌরাণিক কাহিনীতে প্রধানভাবে স্থান পেয়েছে। তার সম্পর্কে পৌরাণিক কাহিনীগুলি এতটাই বৈচিত্র্যময় যে সেগুলি ভিন্ন ভিন্ন মহিলার ঘটনাও হতে পারে। 'হিপ্পোলিটা' নামটি গ্রীক মূলধাতু হতে উদ্ভূত, যার অর্থ "ঘোড়া" অথবা "ঢিলে দেওয়া।"